Det så noget mystisk ud, da en mand klokken 04.02 natten til fredag stillede en stige op til taget af Lidl på Thistedvej i Nørresundby, for efterfølgende at kravle over et hegn. I hvert fald blev et vidne så mistænksom, at vedkommende kontaktede politiet. Vidnet havde ret i sin mistanke. Da politiet ankom, var manden i færd med at stjæle flasker. Det fortæller vagtchef ved Nordjyllands Politi, Per Vagn Nielsen. - Han er her på politigården nu, og skal lige sunde sig, siger vagtchefen. Der er tale om en 51-årig mand, der ikke har fast bopæl i Danmark.

Opsummering:
En 51-årig mand forsøgte natten til fredag at slippe afsted med tyveri af flasker i Lidl i Nørresundby, men blev opdaget af en vågen borger.